[{"text_idx": "#000004", "text": "Pea 50 aastat laval olnud muusik, Kolumbus Krisi trummar ja raadioha\u0308a\u0308l Andres Oja soovitab noortel muusikutel ja\u0308a\u0308da iseendaks ega la\u0308htuda rahva maitsest."}, {"text_idx": "#000005", "text": "\"Mul on selge ja kindel soovitus \u2014 tehke seda, mis teile endale su\u0308damela\u0308hedane on ja va\u0308ga meeldib. Kui see esialgu ei pruugi inimestele korda minna, populaarsus kohe ei tule, siis oma rea ajamine viib pigem sihile, kui see, et teha midagi rahva maitse ja\u0308rgi. See on selline u\u0308hepa\u0308evaliblika su\u0308ndroom, millega va\u0308ga kaugele ei jo\u0303ua,\" ra\u0308a\u0308kis Oja Vikerraadio saates \"Huvitaja\". Ta kinnitas, et muusika, mida tehakse mingil muul eesma\u0308rgil, kui armastusest muusika vastu, suurt va\u0308a\u0308rtust ei oma."}, {"text_idx": "#000006", "text": "Oja, kes a\u0308sja esitles oma kolmandat raamatut \"Va\u0308ikesed imed, suured imelised ja ko\u0303ige rokenrollimad mehed\", on laval olnud pea 50 aastat. Ta on kohtunud pika muusikuelu jooksul paljude va\u0308lismaa staaridega, ra\u0308a\u0308kimata Eesti muusikutest, ning osa neist va\u0308rvikatest lugudest on jo\u0303udnud raamatusse."}, {"text_idx": "#000007", "text": "Raamatuesitlusel jagas Oja kaht su\u0308damlikku ja kaunist hetke, mil tal on silm ma\u0308rjaks la\u0308inud ja mis on tema hinge kui kivisse raiutud: need muusikud, kellega need hetked on seotud, on Riho Sibul ja Paul McCartney."}, {"text_idx": "#000008", "text": "\"Kord 1990-ndatel saime Sibulaga kokku, vo\u0303tsime Von Krahli baaris napsu ja ja\u0308rsku ko\u0303las John Hiatti \"Lipstick Sunset\". Selgus, et see on ka Sibula lemmiklugu. See on nutmaajavalt ilus \u2014 u\u0308hta\u0308kki hakkab minul pisar tulema ja Sibul u\u0308tles, et ei tohi nutta, aga me muudkui nutsime koos ja u\u0308tlesime baarmanile, et pane uuesti see lugu. Kuulasime seda viis-kuus korda ja\u0308rjest,\" meenutas Oja."}, {"text_idx": "#000009", "text": "Andres Oja taaselustas ka ma\u0308lestuse, mil tal o\u0303nnestus 1993. aastal la\u0308bi juhuse minna Rootsi Paul McCartney kontserdile. Ansambel The Beatles oli Andrese lemmik olnud juba aastaku\u0308mneid ning just McCartney on teda ko\u0303ige enam mo\u0303jutanud."}, {"text_idx": "#000010", "text": "\"See tundus utoopilisena, et ma sinna sattusin, ma ei uskunud oma silmi \u2014 mees, kes on minu iidol olnud pikki aastaid, on laval ja hakkas laulma lugu \"Drive My Car\". See tundetulv ja pingelangus, mis vallandus ... aga ega ma ei ole ainuke, kes kontserdil nutab, neid on ikka palju,\" muigas Oja."}, {"text_idx": "#000011", "text": "Uuest raamatust leiab aga ka hoopis teistlaadi lugusid, na\u0308iteks jagab Andres muljeid Vello Orumetsa ba\u0308ndis ma\u0308ngimisest. Orumetsale meeldis napsutada ning mo\u0303nikord ei jaksanud ta seeto\u0303ttu kontsertidel lo\u0303puni esineda ja andis mikrofoni hoopis Andrese ka\u0308tte, et see tema asemel laulaks."}, {"text_idx": "#000012", "text": "\"Eesti publik oli rahulik ja vaikis, hiljem kirjutasid filharmooniasse anonu\u0308u\u0308mse kaebekirja, et suur solist sedasi ka\u0308itub, aga Venemaal hakkasid venelased karjuma, et mis toimub, et ta on ju purjus. See oli ikka pa\u0308ris kole. Kartsime, et a\u0308kki antakse veel kere peale ka, aga kokkuvo\u0303ttes anti Orumetsale alati ko\u0303ik andeks,\" jutustas Andres Oja."}, {"text_idx": "#000014", "text": "Ta kinnitas aga, et just Vello Orumetsa ansamblis ma\u0308ngides sai temast professionaalne muusik, ja seda just otseselt ta\u0308nu Vello Orumetsale, kes hoolimata mo\u0303nedest ebao\u0303nnestunud kontsertidest suutis ikkagi va\u0308a\u0308rikaks ja\u0308a\u0308da ja publikut lummata."}, {"text_idx": "#000017", "text": "Andres Roots avaldas uue albumi \"Vol. 12\""}, {"text_idx": "#000021", "text": "Galerii: \"Ainulaadne aastaka\u0308ik\" ta\u0308idab stuudio filmi- ja teatrirahvaga"}, {"text_idx": "#000026", "text": "ERR ta\u0308histab rahvusvahelist muusikapa\u0308eva meeleoluka programmiga"}, {"text_idx": "#000027", "text": "Galerii: \"Rauataltsutajad\" vo\u0303tavad suuna veerandfinaali"}, {"text_idx": "#000029", "text": "\"Pealtna\u0308gija\": kuidas valmis 15,4 miljonit eurot maksev draamasari \"Estonia\"?"}, {"text_idx": "#000039", "text": "Galerii: festival Valgus Ko\u0303nnib jo\u0303udis vanalinna"}, {"text_idx": "#000040", "text": "Kaili Mikk: pimedate juhtkoera ei tohi segada"}, {"text_idx": "#000047", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]